**Ministru kabineta noteikumu projekta**

**„Grozījumi Ministru kabineta 2008. gada 7. jūlija noteikumos Nr. 512 „Dabas lieguma „Vidzemes akmeņainā jūrmala” individuālie aizsardzības un izmantošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts „Grozījumi Ministru kabineta 2008. gada 7. jūlija noteikumos Nr. 512 „Vidzemes akmeņainā jūrmala” individuālie aizsardzības un izmantošanas noteikumi”” (turpmāk – noteikumu projekts) sagatavots atbilstoši:1. Likuma „Par īpaši aizsargājamām dabas teritorijām” 13. panta otrajai daļai, 14. panta otrajai daļai un 17. panta otrajai daļai;2. Ministru kabineta 2010. gada 16. marta noteikumiem Nr. 264 „Īpaši aizsargājamo dabas teritoriju vispārējie aizsardzības un izmantošanas noteikumi”;3. Ministru kabineta 2010. gada 5. janvāra noteikumu Nr. 17 “Noteikumi par aizsargājamām jūras teritorijām” 2. punktam un 6. pielikumam; 4. Ministru kabineta 2012. gada 8. maija noteikumu Nr. 323 “Grozījumi Ministru kabineta 1999. gada 15. jūnija noteikumos Nr. 212 “Noteikumi par dabas liegumiem” 84. punktam, ar ko izsaka jaunā redakcijā Ministru kabineta 1999. gada 15. jūnija noteikumu Nr. 212 “Noteikumi par dabas liegumiem” 113. pielikumu - Dabas lieguma “Vidzemes akmeņainā jūrmala” funkcionālo shēmu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Ministru kabineta 2008. gada 7. jūlija noteikumu Nr. 512 „Vidzemes akmeņainā jūrmala” individuālie aizsardzības un izmantošanas noteikumi” (turpmāk – MK noteikumi Nr. 512) spēkā stāšanās ir pieņemti jauni Ministru kabineta 2010. gada 16. marta noteikumi Nr. 264 „Īpaši aizsargājamo dabas teritoriju vispārējie aizsardzības un izmantošanas noteikumi” (turpmāk – Vispārējie noteikumi).MK noteikumos Nr. 512 ir iekļautas vairākas normas, kas bija atbilstīgas Ministru kabineta 2003. gada 22. jūlija noteikumiem Nr. 415 „Īpaši aizsargājamo dabas teritoriju vispārējie aizsardzības un izmantošanas noteikumi”, kas zaudējuši spēku, stājoties spēkā Vispārējiem noteikumiem. Secīgi - MK noteikumos Nr. 512 konstatētas novecojušas, neprecīzas tiesību normas, kas nav atbilstošas Vispārējos noteikumos noteiktajam regulējumam. Noteikumu projekts paredz papildināt MK noteikumus Nr. 512 ar 7.¹,7.2 un 7.3 apakšpunktu, paredzot kārtību, kādā saņemama Dabas aizsardzības pārvaldes atļauja, pamatojoties uz likumā “Par ietekmes uz vidi novērtējumu” noteikto kārtību, kādā tiek veikts sākotnējais ietekmes uz vidi izvērtējums un izsniegti tehniskie noteikumi. Noteikumu projekts paredz gadījumus, kad var tikt izbūvēts jauns ceļš, saņemot Dabas aizsardzības pārvaldes rakstisku atļauju, ja tas notiek krasta eroziju seku rezultātā. Dabas aizsardzības pārvalde, pirms saskaņojuma izsniegšanas, kā arī Valsts vides dienests, veicot sākotnējo ietekmes uz vidi izvērtējumu un izdodot tehniskos noteikumus, izvēlas atbilstošāko ceļa projekta variantu, dabai saudzīgāko un izvirzot nosacījumus gan vides, gan dabas vērtību saglabāšanai. Gan sākotnējā izvērtējuma gaitā, gan saņemot Dabas aizsardzības pārvaldes atļauju, tiek piesaistīti attiecīgās nozares eksperti, kas izvēlas vislabāko projekta risinājumu, tādējādi izvēloties dabai un videi draudzīgāko variantu. Gadījumos, ja tiek noskalots ceļš krasta erozijas dēļ, ir jāizskata varianti, kā iedzīvotāji var nokļūt līdz īpašumam, pretējā gadījumā var veidoties stihiski izbraukātas brauktuves, kas dabai nodara daudz lielāku kaitējumu, nekā izbūvējot jaunu ceļu atbilstoši vides aizsardzību regulējošajiem normatīvajiem aktiem un atbilstoši arī dabas aizsardzības prasībām. Šādos gadījumos tiek ievērotas gan vides, ainavu, aizsargājamo biotopu, sugu aizsardzības prasības. Attiecīgi arī Ziemeļvidzemes biosfēras rezervāta izstrādātajā un 2004. gadā apstiprinātajā dabas aizsardzības plānā “Dabas lieguma “Vidzemes akmeņainā jūrmala”” (turpmāk - dabas aizsardzības plāns) kā viena no aktuālākajām problēmām dabas lieguma teritorijā norādīta krasta noskalošanās atsevišķos posmos vētru izraisītas erozijas rezultātā, īpaši izceļot atsevišķus posmus, kur nākotnē jārēķinās ar vētru izraisītām sekām, tādejādi noteikumu projektā tiek atrunāts ceļa būvniecība nepieciešamības gadījums, ievērojot vides aizsardzību regulējošos normatīvos aktus, t.sk. sākotnējo ietekmes uz vidi novērtējumu. Dabas aizsardzības plāns pieejams publiskai lietošanai tīmekļvietnē: [www.daba.gov.lv](http://www.daba.gov.lv), (<https://www.daba.gov.lv/upload/File/DAPi_apstiprin/DL_Vidzem_akm_jurm-04.pdf>), kā arī Datu pārvaldības sistēmā “Ozols” (tīmekļvietne:  <https://www.daba.gov.lv/public/lat/dati1/>).MK noteikumu Nr. 512 1. pielikumā norādītais potenciālais ceļš tiek plānots pa dabā esošiem atsevišķiem ceļa posmiem un dabiskām brauktuvēm.Ar noteikumu projektu precizēti MK noteikumi Nr. 512, paredzot tiesības sadalīt zemes īpašumus zemes vienībās, kas mazākas par 10 hektāriem (tai skaitā dalot kopīpašumu), kā arī noteikt lietošanas tiesības kopīpašumam, ja jebkura kopīpašnieka lietošanā paliek mazāk par 10 hektāriem (izņemot īpašumus neitrālajā zonā). Šis nosacījums neattiecas uz zemes vienībām, kas atrodas ārpus krasta kāpu aizsargjoslas un kas tiek atdalītas MK noteikumu Nr. 512 8.19. apakšpunktā minētā ceļa, publiski pieejamu dabas tūrisma un izziņas infrastruktūras objektu būvniecībai vai inženierbūvju atjaunošanai un uzturēšanai. MK noteikumi Nr. 512 pieļauj pašvaldības ceļa izbūvi 1. pielikumā norādītajā vietā. Lai izbūvētu ceļu nepieciešams izveidot jaunu zemes vienību, nodalot to no privātpersonu zemes vienībām. Noteikumu projekts precizē nosacījumus zemes vienību atdalīšanai ārpus krasta kāpu aizsargjoslas, kas nav pretrunā likuma “Par Ziemeļvidzemes biosfēras rezervātu” 21. pantā noteiktajam.Ievērojot minēto, noteikumu projekts paredz svītrot MK noteikumu Nr. 512 2. punktu, kas noteica, ka dabas lieguma teritorijā nav spēkā īpaši aizsargājamo dabas teritoriju vispārējie aizsardzības un izmantošanas noteikumi, jo šī norma jau ir noregulēta ar Vispārējo noteikumu 2. punktu.Vienlaikus svītrots arī MK noteikumu Nr. 512 9.5.,15.4.,16.3. apakšpunkts, jo jaunākajos īpaši aizsargājamo teritoriju individuālajos aizsardzības un izmantošanas noteikumos šādas normas vairs netiek ietvertas.Atbilstoši Vispārējo noteikumu 18. punktam, kurā noteikts mežsaimnieciskās darbības aizlieguma termiņš (15. marts līdz 31. jūlijs) un izņēmumi, precizēts MK noteikumu Nr. 512. 8.5. apakšpunkts, nosakot tāda paša aizlieguma termiņu (15. marts līdz 31. jūlijam), atbilstoši pēdējo gadu veiktajiem meteoroloģisko apstākļu un putnu ligzdošanas sezonas novērojumiem. Jāņem vērā, ka mežsaimnieciskā darbība var ne tikai tiešā veidā iznīcināt ligzdošanas teritoriju, bet radītais trokšņa piesārņojums var ietekmēt ligzdošanas vietas pat vairāku simtu metru attālumā no darbības vietas.Ar noteikumu projektu jaunā redakcijā izteikta norāde, uz kāda likuma pamata noteikumu projekts tiek izdots, papildinot ar atsauci uz likuma “Par īpaši aizsargājamām dabas teritorijām 13. panta otro daļu. Šāda atsauce nepieciešama, lai nodrošinātu dabas liegumā “Vidzemes akmeņainā jūrmala” esošo dabas pieminekļu – aizsargājamo koku leģitīmu tiesisko aizsardzību.MK noteikumus Nr. 512 nepieciešams precizēt, lai saskaņotu un harmonizētu terminoloģijas lietojumu un ieviestu vienotu terminoloģiju, ko izmanto turpmāk minētajos dažādu nozaru regulējošajos normatīvajos aktos. Ar 2011. gada 13. oktobra likumu „Grozījumi Meža likumā” precizēti un papildināti Meža likumā lietotie termini. Piemēram, Meža likumā meža zemes transformācijas regulējums tiek aizstāts ar normām, kas regulē meža pārveidošanu citā zemes lietošanas veidā (zemes lietošanas kategorijā).Tāpat arī noteikumu projektā termini “renovācija un rekonstrukcija” aizstāti ar “atjaunošana un pārbūve” atbilstoši 2013. gada 9. jūlijā pieņemtā Būvniecības likumā ietvertajiem terminiem.Lai salāgotu MK noteikumus Nr. 512 ar Vispārējo noteikumu 8. 14. apakšpunktu, ar noteikumu projektu papildināts MK noteikumu Nr. 512 8.6. apakšpunkts ar vārdiem “un citu lineāro komunikāciju”, kas ietver arī telekomunikāciju līnijas.Papildināts MK noteikumu Nr. 512 8.19. apakšpunkts, nosakot, ka ar Dabas aizsardzības pārvaldes rakstisku atļauju izņēmuma gadījumā var ierīkot ceļus, kā arī mainīt esošo ceļu platumu un ceļa trases novietojumu, ja tas ir nepieciešams jūras krasta erozijas procesu dēļ. Šāds izņēmums nepieciešams, jo dabas lieguma teritorijā notiek aktīvi krasta erozijas procesi, kuru rezultātā tiek noskaloti atsevišķi esošā ceļa posmi. Šādā gadījumā ir nepieciešams novērst erozijas sekas un mainīt esošās ceļa trases novietojumu vai izbūvēt jaunu ceļa posmu, lai nodrošinātu piekļuvi pie esošām dzīvojām ēkām.Dabas liegumā „Vidzemes akmeņainās jūrmala” sākotnēji tika ietverta arī jūras daļa (Vitrupe-Tūja). Kopš 2010. gada visas īpaši aizsargājamās jūras teritorijas un to robežu shēmas noteic Ministru kabineta 2010. gada 5. janvāra noteikumi Nr. 17 „Noteikumi par aizsargājamām jūras teritorijām”, tai skaitā arī jūras teritorijas daļu, kas ietveras dabas liegumā „Vidzemes akmeņainā jūrmala.” Līdz ar to ar noteikumu projektu tiek svītroti vārdi “ūdenssporta un ūdensslēpošanas sacensības” no MK noteikumiem Nr. 512.Tiek precizēts MK noteikumu Nr. 512 15.8. apakšpunkts, kas paredz, ka mežaudzēs aizliegts cirst nokaltušus kokus, kuru caurmērs 1,3 metru augstumā no sakņu kakla ir lielāks par 25 centimetriem, izņemot bīstamos kokus, kā arī esošajā īpašumā vai valdījumā ne vairāk kā piecus kubikmetrus uz hektāra gadā, ja ir saņemts Dabas aizsardzības pārvaldes pozitīvs rakstisks atzinums, šajos gadījumos nav vajadzīgs Valsts mežu dienesta apliecinājums.Tādējādi, līdz ar šiem grozījumiem, tiek precizēta arī dabas lieguma „Vidzemes akmeņainā jūrmala” robežu shēma atbilstoši Ministru kabineta 2012. gada 8. maija noteikumu Nr. 323 “Grozījumi Ministru kabineta 1999. gada 15. jūnija noteikumos Nr. 212 “Noteikumi par dabas liegumiem” 84. punktam, ar ko izsaka jaunā redakcijā Ministru kabineta 1999. gada 15. jūnija noteikumu Nr. 212 “Noteikumi par dabas liegumiem” 113. pielikumu - Dabas lieguma “Vidzemes akmeņainā jūrmala” shēmu.Secīgi ar noteikumu projektu tiek izteikts jaunā redakcijā MK noteikumu Nr. 512 1. pielikums „Lieguma funkcionālo zonu shēma” un no MK noteikumiem Nr. 512 izslēgtas tiesību normas, kas iepriekš attiecās uz jūras akvatorijas daļu.Ņemot vērā to, ka Salacgrīvas novada dome līdz šim vēl nav realizējusi perspektīvā ceļu būvniecību, kas iekļauts MK noteikumu Nr. 512 1. pielikuma shēmā, tad izsakot šo pielikumu jaunā redakcijā, perspektīvā ceļa norādītās vietas tiek saglabātas. Salacgrīvas novada dome ir sniegusi informāciju, ka tiek meklēts finansējums šī ceļa būvniecībai.Ministru kabineta 2011. gada 15. novembra noteikumi Nr. 879 „Ģeodēziskās atskaites sistēmas un topogrāfisko karšu sistēmas noteikumi” (turpmāk – noteikumi Nr. 879) cita starpā nosaka Latvijas 1992. gada ģeodēziskās koordinātu sistēmas parametrus un piemērošanas kārtību. Līdz šim MK noteikumu Nr. 512 2. pielikumā noteiktais funkcionālo zonu sastāvs un robežu apraksts neatbilst noteikumu Nr. 879 noteiktajiem koordinātu sistēmas LKS-92 TM (Merkatora transversālās projekcijas plaknes koordinātas) parametriem. Turpmāk funkcionālo zonu robežu ģeotelpiskie dati ir pieejami Dabas datu pārvaldības sistēmā „OZOLS” atbilstoši normatīvajiem aktiem par dabas datu pārvaldības sistēmas uzturēšanas, datu aktualizācijas un informācijas aprites kārtību. Secīgi - precizēts MK noteikumu Nr. 512 3. punkts un svītrots 2. pielikums.Kopš 2011. gada Ziemeļvidzemes biosfēras rezervāta administrācijas funkcijas veic Dabas aizsardzības pārvalde. Secīgi noteikumu projekts paredz aizstāt MK noteikumos Nr. 512 un tā pielikumos vārdus “Ziemeļvidzemes biosfēras rezervāta administrācija” ar vārdiem “Dabas aizsardzības pārvalde”.Noteikumu projekta mērķis: panākt dabas lieguma „Vidzemes akmeņainā jūrmala” individuālajos aizsardzības un izmantošanas noteikumos noteiktā regulējuma atbilstību aktuālākajām attiecīgās jomas tiesību normām un precizēt MK noteikumu Nr. 512 1. pielikumā iekļauto „Dabas lieguma „Vidzemes akmeņainā jūrmala” funkcionālo zonu shēmu, izsakot to jaunā redakcijā.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), Dabas aizsardzības pārvalde (turpmāk – DAP). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Salacgrīvas novada Salacgrīvas pilsēta ar lauku teritoriju, Liepupes pagasta pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Kopumā noteikumu projekts samazina administratīvo slogu, t.i., svītrojot normas, kas noteic DAP izsniegt dažādus saskaņojumus un atļaujas.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2016. gada 13. jūlijā ievietots Ministrijas publiskajā tīmekļvietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Noteikumu projekts 2016. gada 21. novembrī tika nosūtīts Salacgrīvas novada domei atzinumu sniegšanai saskaņā ar likuma „Par īpaši aizsargājamām dabas teritorijām” 12. panta ceturto daļu. Salacgrīvas novada dome, sniedzot atzinumu, informēja, ka tai nav iebildumu par sagatavoto noteikumu projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, DAP |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido un esošās nav jāreorganizē. |
| 3. | Cita informācija | Nav |

Vides aizsardzības un reģionālās

attīstības ministrs Kaspars Gerhards

Briška 67026424

dace.briska@varam.gov.lv